കുട്ടികളുടെ ലൈബ്രറി & ജവഹർബാലഭവൻ കോട്ടയം

വിശ്വപ്രസിദ്ധ നയതന്ത്രജ്ഞനായിരുന്ന കെ പി എസ് മേനോന്റെ ജന്മഗൃഹമായ ഗോപീവിലാസം തറവാടിരുന്ന സ്ഥലത്താണ് കുട്ടികളുടെ ലൈബ്രറിയും ബാലഭവനും സ്ഥിതി ചെയ്യുന്നത്.കെ പി എസ് മേനോനോട് കോട്ടയം പബ്ലിക്ക് ലൈബ്രറി വിലകൊടുത്ത് വാങ്ങിയതാണ് ഈ സ്ഥലം.ഡി സി കിഴക്കേമുറിയുടെ നേതൃത്വത്തിൽ രണ്ട് ഭാഗ്യക്കുറി നടത്തി കിട്ടിയ ലാഭമായ എട്ടര ലക്ഷം രൂപയും ഉപയോഗിച്ചാണ് നിലവിലെ മൂന്നു നില കെട്ടിടം പണിതത്. 1967 ആഗസ്റ്റ് 15ന് മഹാകവി ജി ശങ്കരകുറുപ്പ് പുതിയ കെട്ടിടത്തിന്റെ ശിലയിടീൽ നിർവ്വഹിച്ചു. 1969 ജൂൺ 6-ാം തീയതി യൂണിയൻ വിദ്യാഭ്യാസ മന്ത്രി ഡോ.വി.കെ.ആർ.വി.റാവു കുട്ടികളുടെ ലൈബ്രറി ഉദ്ഘാടനം ചെയ്തു.10 അംഗങ്ങളുള്ള ഭരണസമതി കാര്യങ്ങൾ നടത്തുന്നു. അവധിക്കാല പരിശീലന ക്ലാസ്സുകൾ പ്രത്യേക ആകർഷണമാണ്.

വർഗ്ഗം:കോട്ടയം ജില്ലയിലെ കെട്ടിടങ്ങളും നിർമ്മിതികളും
വർഗ്ഗം:കോട്ടയം ജില്ലയിലെ ഗ്രന്ഥശാലകൾ